Davids Navara

Davids Navara (; dzimis  Prāgā) ir Čehijas starptautiskais lielmeistars šahā (2002).

 Biogrāfija 
Šahu iemācījies spēlēt sešu gadu vecumā. No 1993. līdz 1995. gadam uzvarējis Čehijas junioru šaha čempionātos dažādās vecuma grupās. Divkārtējs Pasaules junioru šaha čempionātu laureāts: 1997. gadā izcīnījis bronzas medaļu U12 vecuma grupā, bet 1998. gadā izcīnījis sudraba medaļu U14 vecuma grupā. 2000. gadā Olomoucā uzvarējis savā pirmajā starptautiskajā šaha turnīrā, apsteidzot Lenku Ptāčnīkovu. 2003. gadā uzvarējis Akibas Rubinšteina memoriālā Polaņicazdrojā. 2004. gadā ieņēmis 6. vietu Eiropas individuālajā šaha čempionātā.5th European Chess Championship 2004 Septiņas reizes uzvarējis Čehijas šaha čempionātos (2004, 2005, 2010, 2012, 2013, 2014, 2015). 2011. gadā kopā ar Lūku Makšeinu uzvarējis Veikanzē (Nīderlande) šaha festivāla Tata Steel B turnīrā. 2013. gadā uzvarējis Eiropas šaha klubu kausa izcīņā Čehijas kluba G-Team Nový Bor sastāvā.OlimpBase :: 29th European Chess Club Cup, Rhodes 2013,  G-Team Nový Bor 2014. gadā Vroclavā uzvarējis Eiropas čempionātā ātrajā šahā. 2015. gadā ieņēmis 2. vietu Veikanzē (Nīderlande) šaha festivāla Tata Steel B turnīrā un kļuvis par Eiropas individuālā šaha čempionāta sudraba laureātu.Euro: Najer holt Gold

Regulāri piedalījies arī Pasaules šaha kausa izcīņā pēc izslēgšanas sistēmas, kuros lielāko panākumu guvis 2011. gadā, kad tikai 5. kārtā zaudējis Aleksandram Griščukam.2011 World Cup 2009. gadā šajā turnīrā iekļuvis 3. kārtā,2009 World Cup 2005. gadā izstājies jau 1. kārtā,2005 World Cup bet trīs reizes (2007, 2013, 2015) izstājies 2. kārtā.

2021. gada novembrī Rīgā ierindojies 53. vietā 2021. gada "FIDE Chess.com Grand Swiss" turnīrā.2021 FIDE Chess.com Grand Swiss 2023. gada novembrī Daglasā ierindojies 63. vietā "FIDE Grand Swiss" turnīrā.2023 FIDE Grand Swiss

2025. gada februārī Tunisijā ierindojies 5. vietā Džerbas lielmeistaru turnīrā.Djerba International Chess Festival 2025 (Masters) 2025. gada martā ierindojies 8. vietā Prāgas šaha festivāla lielmeistaru turnīrā.Results | Prague Chess Festival 2025

Pārstāvējis Čehijas komandu lielākajos komandu šaha turnīros:
 Pasaules šaha olimpiādēs piedalījies 8 reizes (2002-2014). Individuālajā vērtējumā izcīnījis zelta (2012) medaļu;OlimpBase :: Men's Chess Olympiads :: David Navara
 Eiropas komandu šaha čempionātos piedalījies 9 reizes (2001-2017). Individuālajā vērtējumā izcīnījis sudraba (2001) un 3 bronzas (2001, 2003, 2017) medaļas.OlimpBase :: European Men's Team Chess Championship :: David Navara

Par panākumiem turnīros FIDE 1999. gadā Navaram piešķīrusi starptautiskā meistara (IM), bet 2002. gadā - starptautiskā lielmeistara (GM) nosaukumu.

 Atsauces 

 Ārējās saites 

Kategorija:1985. gadā dzimušie
Kategorija:Čehijas šahisti
Kategorija:Prāgā dzimušie